Diari Oficial de la Generalitat Valenciana


Sumari del DOGV 5943, del 29-01-2009 (2009/768)

RESOLUCIÓ de 20 de gener de 2009, de la direcció general d'Avaluació, Innovació i Qualitat Educativa i de la Formació Professional, de la Conselleria d'Educació, per la que es renoven les autoritzacions dels programes de qualificació professional inicial en centres públics aprovats per al curs 2008-2009 i es dicten instruccions per a sol·licitar noves autoritzacions per al curs 2009/2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/768


Data del document
:   20-01-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * reforma de l'ensenyament
    * legislació escolar
    * centre d'ensenyament
    * ensenyament professional
    * política educativa
    * ensenyament secundari

RESOLUCIÓ de 20 de gener de 2009, de la direcció general d'Avaluació, Innovació i Qualitat Educativa i de la Formació Professional, de la Conselleria d'Educació, per la que es renoven les autoritzacions dels programes de qualificació professional inicial en centres públics aprovats per al curs 2008-2009 i es dicten instruccions per a sol·licitar noves autoritzacions per al curs 2009/2010. [2009/768]
La Llei Orgànica d'Educació 2/2006, de 3 de maig, establix en els apartats 1 i 6 de l'article 30 que correspon a les administracions educatives organitzar i regular els programes de qualificació professional inicial.
El Reial Decret 1631/2006, de 29 de desembre, pel que s'establixen les ensenyances mínimes corresponents a l'Educació Secundària Obligatòria, completa allò que s'ha indicat en la LOE en relació amb els programes de qualificació professional inicial i assenyala en l'article 14 que tenen com a finalitat afavorir la inserció social, educativa i laboral dels seus destinataris.
El Decret 112/2007, de 20 de juliol, pel que s'establix el currículum de l'Educació Secundària Obligatòria en la Comunitat Valenciana indica en l'article 14.1 que la Conselleria competent en matèria d'educació organitzarà i regularà els programes de qualificació professional inicial i establirà els procediments i criteris d'avaluació, promoció i obtenció del títol de Graduat en Educació Secundària Obligatòria, d'acord amb el que establix al respecte l'article 30 de la Llei Orgànica d'Educació 2/2006 de 3 de maig, i en el 14.2 assenyala que els programes de qualificació professional inicial hauran de respondre a un perfil professional expressat a través de la competència general, les competències personals, socials i professionals, i la relació de qualificacions professionals i, si és el cas, unitats de competència de Nivell 1 del Catàleg Nacional de Qualificacions Professionals incloses en el programa.
La Resolució de 9 de juliol de 2008 de les direccions generals d'Ordenació i Centres docents i d'Avaluació, Innovació i Qualitat Educativa i de la Formació Professional, de la conselleria d'Educació va autoritzar Programes de Qualificació Professional Inicial en centres públics per al curs 2008-2009.
Analitzada la implantació dels Programes de Qualificació Professional Inicial i l'experiència positiva que de la mateixa s'ha derivat per a l'alumnat i els centres que han desenrotllat estos programes, és aconsellable fer pública una resolució per a donar continuïtat als PQPI existents i promoure noves autoritzacions.
Així, doncs, en virtut del que exposa i d'acord amb la disposició transitòria primera de l'orde de la Conselleria d'Educació de 19 de maig de 2008 per la que es regulen els programes de qualificació professional en la Comunitat Valenciana, resolc:
Primer. Objecte
L'objecte de la present resolució és :
a) Donar continuïtat als PQPI autoritzats en centres públics per al curs 2008-2009 de les modalitats d'Aula-Polivalent, Taller-Polivalent, PQPI-Especial i de 2n nivell d'Aula.
b) Renovar d'ofici per al curs 2009-2010 els PQPI autoritzats en centres públics per al curs 2008-2009 de la modalitat de Taller.
c) Dictar instruccions perquè els centres públics, que en el curs 2008-2009 han desenrotllat Programes de Qualificació Professional Inicial de les modalitats d'Aula o Taller, puguen sol·licitar la seua transformació.
d) Dictar instruccions perquè els centres públics puguen sol·licitar autorització per a desenrotllar, en el curs 2009-2010, nous Programes de Qualificació Professional Inicial, segons el que es determina en l'apartat quint d'esta resolució.
La present resolució és aplicable, durant el curs 2009-2010, als Instituts d'Educació Secundària, Seccions d'Educació Secundària Obligatòria, Instituts de Formació Professional Superior, als Centres Integrats Públics de Formació Professional i Centres d'Educació Especial.
La Conselleria d'Educació a través de les direccions generals d'Ordenació i Centres i d'Avaluació, Innovació i Qualitat Educativa i de la Formació Professional es reserva el dret d'implantar PQPI en qualsevol de les seues modalitats en aquells centres públics que, fins i tot no havent-los sol·licitat, aconsellen factors educatius i de demanda social
Segon. Programes de continuïtat i documentació requerida
1. Per a donar continuïtat al segon nivell dels Programes de Qualificació Professional Inicial de les modalitats d'Aula i Aula-Polivalent, el primer nivell del qual es va autoritzar per al curs 2008-2009, serà necessari presentar en la Direcció Territorial d'Educació corresponent, la sol·licitud i documents (per duplicat) que s'indiquen en l'annex III a esta resolució. La denominació del programa serà la mateixa del primer nivell a la què se li afegirà l'expressió «2 nivell».
2. Per a donar continuïtat al segon curs dels PQPI de les modalitats de Taller-Polivalent i PQPI-Especial, el primer curs del qual es va autoritzar per al curs 2008-2009, serà necessari presentar en la corresponent Direcció Territorial d'Educació, la sol·licitud i documents (per duplicat) que s'indiquen en l'annex IV a esta resolució. El programa mantindrà la seua denominació a la què se li afegirà l'expressió «2 curs».
Tercer. Renovació d'ofici
1. Amb l'objecte de renovar d'ofici els PQPI de la modalitat de Taller en centres públics aprovats per al curs 2008-2009 la direcció del centre presentarà en la Direcció Territorial d'Educació corresponent la documentació següent:
- Llistat estimació d'alumnes (apartat «E» de l'annex II)
- Llistat del professorat disponible (apartat «F» de l'annex II)
2. Es procedirà a la renovació d'ofici llevat que el centre
a) sol·licite el canvi de la qualificació o les qualificacions del programa i per tant de la seua denominació i en este cas s'ompliran i presentaran els annexos I i II.
b) sol·licite la seua transformació en modalitat d'Aula d'acord amb el que s'establix respecte d'això en l'apartat següent.
Quart. Transformació de PQPI i documentació requerida
1. Els centres públics que durant el curs 2008-2009 van desenrotllar un PQPI de la modalitat de Taller podran sol·licitar autorització per a la seua transformació en la modalitat d'Aula.
2. Els centres públics que durant el curs 2008-2009 van desenrotllar un PQPI de la modalitat d'Aula podran sol·licitar autorització per a la seua transformació en la modalitat de Taller. No obstant hauran d'impartir, en el curs 2009-2010, el segon nivell d'Aula, donant així continuïtat al programa iniciat en el curs anterior.
3. En ambdós casos, es presentarà en la corresponent Direcció Territorial d'Educació la sol·licitud i documents (per duplicat) que s'indiquen en l'annex V a esta resolució. La denominació del programa resultant de la transformació serà la mateixa que la de l'original.
Quint. Sol·licitud d'autorització i documentació per a nous programes
1. Aquells centres públics interessats a implantar per primera vegada programes de qualificació professional inicial en qualsevol de les seues modalitats o a incrementar el nombre de què ja impartixen en l'actualitat, hauran de presentar en la Direcció Territorial d'Educació corresponent la sol·licitud a este efecte (annex I), acompanyada del projecte socioeducatiu (annex II), per duplicat, sobre el programa o programes que pretenguen impartir, d'acord amb l'article 16 punt 1 de l'orde de la Conselleria d'Educació de 19 de maig de 2008, i en el que s'arrepleguen els aspectes següents:
a) Modalitat i denominació del programa segons la qualificació triada, obtinguda esta del catàleg de qualificacions de nivell 1 que figura en la pàgina web de la Conselleria d'Educació. És convenient al respecte seguir les indicacions de l'apartat 5.3 de la Resolució de 18 de novembre de la Direcció General d'Avaluació, Innovació i Qualitat Educativa i de la Formació Professional (DOCV número 5906 de 03.12.08)
b) Justificació i necessitat del programa.
c) Disseny curricular del programa d'acord amb el que establix al respecte els articles 11, 12 i 13 de l'orde de la Conselleria d'Educació de 19 de maig de 2008, en el que es relacionaran tots els mòduls integrants del mateix (Específics, de la FCT, Formatius de Caràcter General i Optatius) així com l'horari setmanal.
d) Relació de l'alumnat previst per al programa.
e) Dades i indicadors sobre la relació del centre amb l'entorn empresarial, relatiu a la o les qualificacions professionals del programa.
f) Recursos humans, a tal efecte s'indicarà el professorat disponible en el centre per a la impartició del currículum corresponent, suport tutorial i orientació professional.
g) Mitjans materials. Justificació de l'existència d'instal·lacions suficients.
h) Experiència en accions formatives semblants.
i) Aprovació del Consell Escolar.
j) Altres dades o circumstàncies que es considere oportú indicar.
2. Per a dissenyar el currículum professional d'un programa de qualificació professional inicial es tindrà en compte l'article quint de la resolució de 18 de novembre de 2008 de la Direcció General d'Avaluació, Innovació i Qualitat Educativa i de la Formació Professional (DOCV número 5906 de 03.12.08)
3. La denominació del programa haurà de correspondre's, per tant, amb la de la qualificació completa que l'integre. En el cas de ser dos o més les qualificacions integrants del programa, la denominació del "perfil" resultant, bé s'adequarà a una de les denominacions ja arreplegades en l'annex VIII a la resolució de 18 de novembre abans citada o bé l'efectuarà l'administració educativa per mitjà de la mateixa resolució d'autorització del programa per ser una combinació nova. En este últim cas, el centre sol·licitant el farà constar en l'espai corresponent de la sol·licitud. per mitjà de l'expressió «per resolució».
Sext. Terminis
1. Els centres interessats presentaran la documentació requerida en cada cas, per duplicat (exemplar per a la Direcció Territorial i exemplar per a la Direcció General d'Avaluació, Innovació i Qualitat Educativa i de la Formació Professional, abans del 25 de febrer de 2009 en el registre d'entrada de la corresponent Direcció Territorial d'Educació.
2. El Servici d'Inspecció Educativa valorarà:
a) Els apartats del Projecte Socioeducatiu de cada una de les sol·licituds que així ho requerisquen segons model d'informe que figura en l'annex VI a esta resolució.
b) La documentació necessària segons els annexos a esta resolució III, IV i V.
3. Des de les respectives direccions territorials es remetrà abans del 10 de març de 2008 a la Direcció General d'Avaluació, Innovació i Qualitat Educativa i de la Formació Professional:
a) informe sobre la viabilitat de cada programa (annex VI) al què s'adjuntarà la còpia de la sol·licitud i la dels annexos corresponents en cada cas i que figura com «exemplar per a la Direcció General d'Avaluació, Innovació i Qualitat Educativa i de la Formació Professional» en els impresos corresponents.
b) informe de la proposta provincial sobre l'oferta de Programes de Qualificació Professional Inicial recomanada per modalitats en cada província. En eixe informe els programes proposats s'ordenaran tal com s'establix en l'annex VII a esta resolució.
4. La Direcció General d'Avaluació, Innovació i Qualitat Educativa i de la Formació Professional i la Direcció General d'Ordenació i Centres Docents, resoldran conjuntament fins al 8 d'abril de 2009.
5. Excepcionalment, després d'esta data les direccions generals citades en l'apartat anterior podran autoritzar nous programes si es produïren peticions o necessitats que així ho aconsellen.
Sèptim. Gasto
1. Els centres públics autoritzats rebran, en concepte de posada en funcionament i activitats derivades del programa de qualificació professional inicial, un increment en la seua partida pressupostària de gastos de funcionament de fins a un màxim de 3.000 euros (tres mil euros) a càrrec del pressupost del capítol II del programa 421.50, corresponent a la Direcció General d'Avaluació, Innovació i Qualitat Educativa i de la Formació Professional, que haurà de destinar-se en la seua totalitat a sufragar els gastos ocasionats pel programa.
2. Un 50% del pressupost destinat als Programes de Qualificació Professional Inicial serà finançat amb fons propis; l'altre 50% ho serà a càrrec del Fons Social Europeu.
Octau
El servici d'Inspecció de les respectives direccions territorials d'Educació, d'acord amb la normativa en vigor, realitzarà el seguiment d'estos programes i elaborarà un informe i proposta de millora de cada un d'ells en finalitzar el curs. Aquest informe serà remés a la Direcció General d'Avaluació, Innovació i Qualitat Educativa i de la Formació Professional.
Nové. Incorporació i matrícula
1. El procés d'admissió s'ajustarà als terminis establits per a l'Educació Secundària.
2. El procés d'admissió en la convocatòria extraordinària de setembre s'ajustarà als terminis establits per a l'Educació Secundària.
Deu. Renúncies
La direcció d'un centre que per causes justificades no poguera impartir un programa prèviament autoritzat haurà de presentar escrit de renúncia d'ell en la Direcció Territorial d'Educació corresponent
Onze. Impresos i retolació
Tots els impresos i rètols relatius als Programes de Qualificació Professional Inicial, tant de caràcter acadèmic com de gestió i divulgació, inclouran el logos i l'expressió corresponents al Fons Social Europeu a més dels de la Generalitat i Conselleria d'Educació.
Dotze. Recursos
Contra la present resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 20 de gener de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.